**Zápisnica**

**zo zasadnutia Rady školy Základnej školy s materskou školou**

**Hargašova 5, 84106 Bratislava**

Dátum konania: 29. 11. 2023 o 17.00 hod.

Prítomní: podľa prezenčnej listiny

Program:

1. Otvorenie

2. Schválenie programu

3. Správa o hospodárení za 1.polrok 2023

4. Návrh rozpočtu na rok 2024

5. Informácia o rozpočte mestskej časti s dôrazom na školstvo.

6. Návrh na zaradenie školskej jedálne do siete škôl a školských zariadení,

7. Aktuálna situácia v škole ( uskutočnené aktivity, projekty, výsledky súťaží...)

8. Plánované aktivity a projekty na ďalšie obdobie

9. Pán činnosti RŠ na rok 2024

10. Rôzne

11. Záver

**K bodu č. 1**

Prítomných privítal a zasadnutie otvoril predseda rady školy prof. Jozef Masarik.

**K bodu č. 2**

Prítomní členovia Rady školy schválili navrhnutý program zasadnutia bez doplnení.

**K bodu č. 3**

Správu o hospodárení ZŠ s MŠ za 1. polrok 2023 uviedla ekonómka školy Ing. Horváthová. Čerpanie k 30. 6. 2023 bolo menej ako 50 % z celoročného rozpočtu.

Diskusia:

Prof. Masarik – Otázka energií a doplácanie štátu na energie. Elektrika – požiadavky dofinancovania štát splnil.

Plyn – nárast záloh o 3000 Eur. Prostredníctvom Miestneho úradu požiadala škola štát o dofinancovanie. Výhľadovo bude škola žiadať o dofinancovanie aj do konca kalendárneho roka, tiež dofinancovanie za ukrajinských žiakov. Predpokladá sa, že budú v ZŠ finančné prostriedky aj na koncoročné odmeny. Koncoročné odmeny v MŠ a Školský klub detí – originálna kompetencia mestskej časti – obmedzené možnosti z rozpočtu MČ.

Uznesenie: Rada školy schvaľuje Správu o hospodárení ZŠ s MŠ za 1. polrok 2023.

**K bodom č. 4 a 5**

Návrh rozpočtu ZŠ s MŠ na rok 2024 uviedla ekonómka školy Ing. Horváthová. Konštatovala nepomer v odmenách zamestnancov ZŠ a MŠ resp. Klubu detí na druhej strane. Škola žiadala od MČ viac (na inštaláciu klimatizácie v pavilóne C, interiérové vybavenie MŠ, vybudovanie altánku na výchovné aktivity, strieška nad vchodovými dverami na elokovanom pracovisku MŠ). Podľa vedenia ZŠ s MŠ je prioritou klimatizácia v nadstavbe pavilónu C.

Diskusia:

Prítomní poslanci MiZ a zároveň členovia rady školy (J. Masarik, M. Besedič, B. Hurbanič) konštatovali obmedzené možnosti MČ v dôsledku nižších príjmov MČ z podielových daní. Predpokladané navýšení príjmov by to mohlo byť zdrojom financií na tieto položky.

p. Kitko – otvoril otázku náborového bonusu pri získavaní nových kvalifikovaných učiteľov.

Uznesenie: Rada školy berie na vedomie Návrh rozpočtu ZŠ s MŠ na rok 2024 s pripomienkami:

* navýšiť rozpočet na odmeny pre učiteľky v materskej škole na dvojnásobok, lebo ich je 2x viac ako v ŠKD a suma je rovnaká, navýšiť aspoň na 10 000 Eur.
* zahrnúť do rozpočtu aj klimatizáciu v MŠ s odhadom 20 000 Eur.
* vytvoriť motivačný fond na podporu kvalitných učiteľov, ktorých budeme chcieť získať do školy v sume minimálne 5 000 Eur.

**K bodu č. 6**

Uznesenie: Rada školy súhlasí so zaradením školskej jedálne do siete škôl a školských zariadení.

**K bodu č. 7**

O aktuálnej situácii v škole uskutočnených aktivitách od začiatku školského roka referovala riaditeľka ZŠ s MŠ spolu so svojimi zástupcami.

* Zber papiera
* Dopravná výchova
* Olympiáda zo Slovenského jazyka, aj úspechy v krajskom kole
* Testovanie pohybových zdatností žiakov – uspokojivá
* Workshopy finančnej gramotnosti
* Súťaž I Bobor
* Komparo pre 9. ročník
* Účasť na vítaní občiankov
* Dejepisná beseda pre 5. Ročník
* Zdobenie stromčeka na hl. námestí v Bratislave
* Testy profesnej orientácie pre žiakov 9. roč.
* Súťaž Všetkovedko
* Účasť na futbalových turnajoch
* Týždeň zdravej výživy
* Zapojenie sa do charitatívnych akcii Koľko lásky sa zmestí do krabice od topánok a Dajme veciam druhú šancu

Diskusia: p. Kitko apeloval na aktívnejšie zapájanie sa žiakov do olympiád z matematiky a anglického jazyka a zvýšenú podporu zo strany učiteľov týchto predmetov.

Aktivity Materskej školy:

* Zbieranie ponožiek pre bezdomovcov
* Návšteva policajtov v škôlke, edukačný program
* Projekt Zeleninkovo
* Exkurzia na Strednej priemyselnej škole strojníckej
* Výsadba kríkov okolo ihriska škôlky
* Inštalácia lezeckých stien

Uznesenie: Rada školy berie na vedomie.

**K bodu č. 8**

O plánovaných aktivitách na najbližšie obdobie informovala riaditeľka ZŠ s MŠ:

* Vianočný koncert pre 4. 5. 6. ročník
* Vianočné trhy a besiedka v MŠ – bude v Spoločenskom dome
* Mikuláš v škôlke
* Adventné čítanie v školskej knižnici počas veľkých prestávok, vedie p. uč. Mikolášiková
* Vianočný koncert pre celú školu, Ľudová hudba Dudíci
* Uzatváranie známok za 1. polrok bude 24. 1., žiaci dostanú výpis v Edupage, 1. a 2. ročník aj vytlačený výpis hodnotenia.
* Lyžiarsky výcvik pre 7. Ročník
* Karneval, resp. Valentínska párty
* Jarné prázdniny 4. – 8. marca 2024

Uznesenie: Rada školy berie na vedomie

**K bodu č. 9**

Predseda Rady školy predložil plán činnosti Rady školy na rok 2024. Jeho obsah, časový harmonogram a nositelia úloh sú súčasťou **prílohy č. 1** tejto zápisnice.

Uznesenie: Rada školy schvaľuje plán činnosti Rady školy na rok 2024.

**K bodu č. 10**

Predseda rady školy informoval o písomných podnetoch týkajúcich sa Športovej haly.

1. Nedostatočné upratovanie a čistota – vykonáva správca/nájomca v bufete. Príde k náprave.

2. Poškodenie interiéru a exteriéru haly – súvisí s intenzívnou prevádzkou, potreba myslieť na náklady spojené s údržbou v budúcnosti, kumulovať fond na opravy a údržbu zo strany MČ. Poškodenie omietok - oprava bude prevedené v rámci reklamácie staviteľskou firmou.

Pripomienky zástupcov rodičov:

* Púšťanie detí zo školského klubu do bufetu v Športovej hale, kde si podľa vyjadrení kupujú nezdravé potraviny a nápoje. Žiadosť rodičov, aby ich tam vychovávateľky nepúšťali. Problematika bude prediskutovaná na triednych aktívoch.
* Mobilné telefóny v škole – školský poriadok stanovuje rozsah ich používania. Prípadné podnety majú byť taktiež prediskutované na triednych aktívoch.
* Kritika webovej stránky školy – v odpovedi vedenie školy uviedlo, že stránka je súčasťou Edupage, škola na to dosah nemá.
* Riaditeľka školy informovala, že bol doplnený Školský poriadok o organizačné a legislatívne zmeny.

K bodu č. 11.

Zasadnutie ukončil a prítomným za aktívnu účasť poďakoval predseda rady školy.

V Bratislave 29. 11. 2023

Mgr. Martin Besedič, PhD. prof. RNDr. Jozef Masarik, DrSc.

zapisovateľ predseda rady školy